קופיקו

קוֹפִיקוֹ היא סדרת ספרי ילדים מאת תמר בורנשטיין-לזר העוסקת בקורותיו של קוף בשם קופיקו הגר עם משפחה ישראלית בשכונת עין גנים שבפתח תקווה. קופיקו הוא קוף חצוף ושובב, עוסק תמיד במתיחות, התחזויות ופריקת עול. סדרת קופיקו מחזיקה בשיא של הסדרה מאריכת הימים בשפה העברית. קופיקו הופיע לראשונה כדמות בסיפור בדבר לילדים בשנת 1951. בסיפור המקורי, "הקוף שהתחפש", הגיבורה הייתה ילדה בשם אפרת שדודה הביא לה את קופיקו במתנה. דמותו של קופיקו התפתחה וכמה חוברות מאוחר יותר הוא החל גם לדבר בסיפור "גם קופיקו מביא ביכורים". בשנת 1957 יצא הספר הראשון בסדרה, "קופיקו האורח". נכתבו גם כמה ספרים בסדרה על קופיקו שנקראה "האנציקלופדיה העליזה של קופיקו". הסדרה גם דומה לסדרה "קופיקו אולי תדע". בשנת 2015 יצא קופיקו בגרסת עלילון ונקרא "קופיקומיקס". מספר רב של דמויות בסדרה התבססו על אנשים מסביבתה הקרובה של ברנשטיין לזר. ארבעה מהם, יניב ליטני, צביקה שינדל, יוני פרידמן ואמיר בנימיני, נספו במערכות ישראל. במהלך השנים כתבה לזר יותר מ-165 ספרים שגיבורם היה קופיקו. רוב הספרים אוירו על ידי מ. אריה. בעוד הספרים עצמם זכו לפופולריות רבה, חלקם זכו לביקורות שליליות מסוימות מצד מורים ומבקרים ספרותיים ובראשם אוריאל אופק, עקב מה שכונה בפיהם "רמת כתיבה נמוכה". הספרים זכו לעיבודים רבים, בין השאר שלמה בר-שביט ולזר הקריאו סיפורי קופיקו ברדיו, קופיקו היה גיבור של רצועת קומיקס בשם "תעלולי קופיקו" במקומון "רחוב ראשי" ב-1983, הומחזו כ-15 מחזות שונים המתבססים על הספרים, וב-1993 עובדה סדרת הספרים לתוכנית טלוויזיה בשם זהה בת 15 פרקים ששודרה בערוץ הילדים, וכל פרקי הסדרה נמכרו גם בקלטות וידאו. הסדרה עצמה שודרה בשידורים חוזרים בערוץ הילדים וערוץ 2 בין השנים 1994–1997. בעקבות הצלחת הסדרה התחילו להימכר מוצרים רבים של קופיקו כמו בובות, מחברות, תיקים, גביעי גלידה, ופלים, כדורים מאוירים, משחקי קופסה ומחשב, פוג של קופיקו במסגרת פוגים של "הורוספוג" ועוד. ב-2009 חברת YES העלתה את ההפקה הטלוויזיונית החדשה והעכשווית ל"קופיקו" ללקוחותיה ב-YES VOD. דמותו של קופיקו אף הוסרטה, בסרט Going Bananas (אנ') שביים בועז דוידזון ב-1987. בשנת 2013 הפכה דמותו של קופיקו מהסדרה החדשה לכוכב ילדים לצד קוגומלו, מני ממטרה, הדוד חיים, רוי בוי, מיקי, מיכל הקטנה ויובל המבולבל, והשתתף בהצגות ובמופעים שונים. דמותו של קופיקו מדובבת ומגולמת כיום על ידי ליאור דטאוקר, ובעבר גני תמיר ומיכל מוכתר. במקביל לקורותיו של קופיקו, פרסמה לזר גם סדרת ספרים על קוף נוסף, צ'יפופו, בן דודו של קופיקו, קוף בלש הנודד ברחבי העולם ועוזר לילדים במצוקה, שחלק רבים מקווי האופי שלו עם בן דודו הספרותי, אולם הרקע להרפתקאותיו היה לרוב מחוץ לארץ ישראל. אלי אשד, מטרזן ועד זבנג - הסיפור של הספרות הפופולרית העברית, הוצאת בבל, 2002, עמ' 124–133. אלי אשד, קופיקו כוכב עליון קופיקו (ארכיון) באתר קופיקו הישראלי בוואלה! אלי אשד, מ. אריה, הצייר של קופיקו מידע על קופיקו בקטלוג הספרייה הלאומית חיפוש קופיקו בעיתונות יהודית היסטורית קופיקו בן 25, חדשות, 19 בדצמבר 1985 תמר רותם, עכבר העיר אונליין, למרות מחאות ההורים: קופיקו חוגג יובל, באתר הארץ, 28 ביוני 2009 עמוס נוי, קופיקו בעיר האושר, בבלוג של מרית בן ישראל, 27 בספטמבר 2011 כרמית ספיר ויץ, קופיקו כבר לא עושה מילואים: על קופיקו, הילד הנצחי, באתר nrg‏, 26 באפריל 2012 רן בוקר, קופיקו חוגג 60: ריאיון עם קוף עסוק במיוחד, באתר ynet, 10 ביולי 2013 מאיה נחום שחל, עלילות קופיקו ביוטיוב, באתר כלכליסט, 20 ביוני 2016 חן מלול, כיצד נולד קופיקו, בבלוג "הספרנים" של הספרייה הלאומית, 15 ביוני 2017 מזל טלבי לוי, אמרתי לאמא שאם לא נעשה משהו עם קופיקו, כל מפעל חייה יירד לטמיון, באתר מלאבס, 1 במרץ 2019 ורד ליון-ירושלמי, האזינו: קופיקו חוגג יום הולדת 70, בבלוג "הספרנים" של הספרייה הלאומית, 25 ביולי 2021 (פודקאסט) נתי גבאי, יום הזיכרון של קופיקו, בבלוג "הספרנים" של הספרייה הלאומית, 01.05.2022 ספרות קלוקלת ועבריינות נוער, הצופה, 2 בפברואר 1968 תמר בורנשטיין-לזר, יום עם קופיקו - ספר קרטון (באתר סימניה)